יהודה לוי (שחקן)

יהודה לוי (נולד ב-29 ביוני 1979) הוא שחקן, זמר, רקדן, דוגמן ומנחה טלוויזיה ישראלי. זוכה שני פרסי האקדמיה לטלוויזיה, פרס מסך הזהב ופרס השחקן הטוב ביותר בפסטיבל סירייס מאניה , צרפת.

ביוגרפיה
לוי נולד בפתח תקווה לירחמיאל לוי יליד בולגריה, איש עסקים ולחיה ילידת פולין.

בהיותו בן ארבע עבר עם משפחתו לדרום אפריקה בשל עסקיו של אביו, שם החל להתאמן בקראטה ואף זכה כשהיה בן עשר באליפות דרום אפריקה לילדים. בשנת 1993, כשהיה בן 14, שבה משפחתו לישראל והתיישבה בתל אביב. לוי למד במגמת הדרמה והתיאטרון בתיכון לאמנויות "תלמה ילין". באותה השנה הצטרף ללהקת הנוער "השכנים של צ'יץ'" והופיע במספר מופעים והצגות, שהמפורסמת בהן היא המחזה "דוד".

לוי שירת בלהקת חיל החינוך, שם שימש כמפקד הלהקה. שם גם הכיר את אפרת בוימולד, שבהמשך הפכה לבת זוגו.

 קריירה 

 1993-2000: התחלת הקריירה 
ב-1993 לוי החל את הקריירה שלו בתחום המשחק עם תפקיד בסדרת הטלוויזיה "סופי לעת עתה".

ב-1996 השתתף לוי במספר סדרות טלוויזיה ביניהן באופרת הסבון "רמת אביב גימל", בה גילם במספר פרקים את דמותו של גיל שפרלנג. בסרט הקולנוע "זולגות הדמעות מעצמן" שיחק בתפקיד ילד שנפגע מרכב. באותה השנה גם התארח עם ההרכב המוזיקלי "השכנים מת"א" בספיישל של יום העצמאות בערוץ הילדים שנקרא "שרים לך". לוי שר את השיר "העולם שמח" שכתב דני סנדרסון וביצעו אותו במקור להקת כוורת. כמו כן באותה השנה השתתף גם בהרכב המוזיקלי שנקרא "השכנים של צ'יץ'" לצד יעל בר זוהר ומושיק גלאמין.

בשנת 1999 השתתף בסדרת הטלוויזיה "כל העולם במה" ששודרה בערוץ הילדים, בה גילם את הליאנט.

 2001-2021: הצלחה ממושכת בקריירה כשחקן ידוע, אייקון תרבות וסמל מין 
בשנת 2001 הגיעה פריצתו בקריירה עם תפקידי משחק ראשיים במספר סדרות טלוויזיה ביניהן הטלנובלה "לחיי האהבה", בה גילם את דמותו של גידי מאירי. גילם את סער בסדרה "דקות של תהילה". ושיחק בסדרה "ד.נ. גליל מערבי" בתפקיד ארי קציר. בנוסף, באותה השנה שיחק בהצגה "אדיפוס משפט האלים" והשתתף במספר סרטוני פרסומת (בהם פרסומת לחטיף במבה).

בשנת 2002 שיחק בתפקיד ראשי בסרטו זוכה פרס האקדמיה לטלוויזיה ופסטיבל הקולנוע ירושלים של איתן פוקס, "יוסי וג'אגר". הסרט זכה לשבחים בישראל ומחוצה לה ולוי זכה בפרס האקדמיה לטלוויזיה על תפקידו בסרט. באותה השנה התארח בתוכנית הקומית של ערוץ 2 שנקראת "רק בישראל", שם גילם את גידי.

השתתף בפסטיגל בשנים 2002, 2003, 2011 ו-2015 בתפקיד ראשי, ואף זכה פעמיים במקום הראשון בשנים 2002 ו-2003.

בשנים 2003 עד 2006 שימש כדוגמן הבית של מותג האופנה "פוקס".

בשנים 2003–2005 גילם את דמותו של ליאור דביר בטלנובלה "אהבה מעבר לפינה", במשך שלוש עונות.

בשנת 2004 שיחק בסרט זוכה פרס אופיר של יוסף סידר - "מדורת השבט", בתפקיד יואל החייל, לצד יהורם גאון ואסי דיין, באותה שנה השתתף במחזמר "טרזן וג'יין" בו גילם את התפקיד הראשי טרזן.

בשנת 2005 שיחק בסרט הדרמה "שושלת שוורץ" לצד אניה בוקשטיין וטל פרידמן. באותה שנה השתתף במופע "שיר נולד" לצד נינט טייב ומאיה בוסקילה. בשנה זו גם השתתף בתוכנית הטלוויזיה "לא נפסיק לשיר".244x244px|ממוזער|יהודה לוי, 2006
בשנת 2006 הופיע במיני-סדרה של הוט 3 "בסימן ונוס" בתפקיד יואב "ג'וב" נוימן. באותה שנה הופיע בתפקיד משני בסרטו של סטיבן ספילברג "מינכן", וכן באותה השנה ועד לשנת 2009 שיחק בתפקיד ראשי לצד עדי הימלבלוי ועפר שכטר בטלנובלת הכדורגל המצליחה של HOT "האלופה" בתור סער פדידה – הדמות הראשית בסדרה. בשנת 2006 הקליט לוי את השיר "רציתי" לטלנובלה "האלופה". באותה השנה השתתף במיני סדרה של "האלופה" שנקראת "האבודה", גם שם גילם את סער פדידה.

ב-2007 ועד ל-2014 שיחק בסדרת הפשע "הבורר", שכתב רשף לוי ושודרה במשך 4 עונות ו-45 פרקים, ובה גילם את נדב פלדמן - עובד סוציאלי המחליט לפתוח את תיק האימוץ שלו ומגלה שהוא בן לראש משפחת פשע (אותו גילם משה איבגי).

בקיץ 2008 השתתף לוי במחזמר "יוסף וכתונת הפסים המשגעת" בהפקת תיאטרון "הבימה", בתפקיד הראשי לצד מירי מסיקה.

בשנת 2009 התארח בתפקיד עצמו בסדרת הבת של "הפיג׳מות" שנקראת "הפיג'מות במופע של דובל'ה" ששודרה ב-HOT VOD Young.

ב-2010 גילם את פרדי, בנו של אלימלך זורקין (בגילומו של זאב רווח), בסדרה "חסמבה דור 3" ששודרה ב-HOT והתבססה על סדרת ספרים בשם חסמב"ה שכתב יגאל מוסינזון. באותה השנה התארח בתפקיד עצמו בתוכנית הטלוויזיה הראליטי "TLV - עושים את תל אביב" ששודרה ב-HOT.

בשנת 2011 השתתף במופע המרכזי לחנוכה - הפסטיגל, שם שיחק את "פישנזון" מורה שהמציא תוכנה שמכניסה אנשים למחשב, בפסטיגל זה הופיע לצד רבים כגון אליאנה תדהר, תובל שפיר, עוז זהבי ועוד. באותה השנה התארח בתפקיד עצמו במערכון של קשת ליבליך ב"ארץ נהדרת".

בשנת 2012 יצא הסרט ההוליוודי "בשם הכסף", בו גילם לוי בתפקיד הראשי את אייזק, מוסכניק שנקלע בלית ברירה לעולם הפשע. באותה השנה שיחק בסדרה "אמא ואבאז", בה גילם לוי חבר בקהילה הגאה לצדם של יפתח קליין ומיה דגן. בזכות תפקיד זה קיבל את מועמדות "השחקן הטוב ביותר בסדרת דרמה" בטקס פרסי האקדמיה לטלוויזיה לשנת 2013.

בשנת 2013 גילם לוי את דמותו של הרב שמעיה כנפו בסרטו של אבי נשר "פלאות".

250px|ממוזער|יהודה לוי ב-2013, על סט צילומי הסדרה "איש חשוב מאוד"
ב-2014 שיחק בסדרת הדרמה "איש חשוב מאוד" בכיכובו. הסדרה, אותה יצרה שירלי מושיוף ומתבססת באופן פיקטיבי על חייו של לוי, שודרה בערוץ הוט 3, ולוי מגלם בה את בן דמותו בתפקיד הראשי, לצד אלמה דישי. תפקיד זה זיכה אותו בפרס "השחקן הטוב ביותר בסדרת דרמה" בטקס פרסי האקדמיה לטלוויזיה לשנת 2014. הסדרה חודשה לעונה שנייה ב-2018.

בשנת 2015 הופיע בשלושה פרקים בסדרה האמריקאית שיצר גידי רף, "דיג".
ממוזער|284x284 פיקסלים|לוי, 2018
בשנים 2020-2015 שימש כפרזנטור של מותג האופנה הישראלי "רנואר".

בשנים 2017-2015 כיכב בערוץ 2 בסדרת הפעולה "המדרשה", בה גילם את סוכן המוסד הבכיר יונה הררי ("קינדר").

ב-2017 שיחק בסדרה "שבאבניקים" ב"הוט", בתפקיד עצמו.

בשנת 2021 שיחק בסדרה "מעילה", של יס, בה גילם את דמותו של עופר מקסימוב, אחיה של אתי אלון. באותה שנה שיחק גם בסדרה "עלומים" ששודרה בכאן 11.

 2022–הווה: הכרה בינלאומית עם תפקידי משחק בסדרות והנחיה ראשונה ב"המירוץ למיליון" 
ב-2022 שיחק בתפקיד הראשי בסדרת הטלוויזיה "ריקוד האש" את דמותו של הרב נתן שולמן המייעץ לנשים ומעורר התנגדות בקהילה החסידית בה הוא חסיד של אחיו האדמו"ר, עליה זכה בפרס השחקן הראשי טוב ביותר בפסטיבל הטלוויזיה הבינלאומי, "סירייס מאניה", בצרפת.

בשנת 2023 שיחק בסדרה "גוף שלישי" בקשת לצד רותם סלע וליאור רז, בפברואר 2024 הסדרה נמכרה לנטפליקס. בנוסף באותה השנה גילם גם את מומי בן דהן בסדרה, "איסט סייד", ששודרה בכאן 11.

משנת 2024 לוי מנחה את "המירוץ למיליון" החל מעונתה התשיעית בקשת 12 במקום רון שחר. באותה שנה השתתף בפסטיגל בפעם החמישית.

בשנת 2025 שיחק בתפקיד הראשי בסדרה "הראש" את דמותו של ראש השב"כ.

 חיים אישיים 
בשנים 1996-1997 לוי ניהל מערכת יחסים קצרה עם השחקנית יעל בר זוהר, השניים הכירו בלהקת הנוער "השכנים של צ'יץ".

בשנים 1999-2006 לוי היה בזוגיות של 7 שנים עם השחקנית אפרת בוימולד.

בשנים 2006–2013 לוי היה בזוגיות במשך 7 שנים עם הזמרת והשחקנית נינט טייב. השניים התארסו באיטליה, אך מאוחר יותר נפרדו.

בשנים 2015-2021 לוי ניהל זוגיות עם שלומית מלכה, במאי 2017 השניים התחתנו, ובאוגוסט 2021 הם התגרשו.

החל משנת 2023 לוי בזוגיות עם השחקנית דנה פרידר.

לוי כיום מתגורר בתל אביב יחד עם בת זוגו, פרידר.

לוי דודן מדרגה שנייה של השחקן רועי ניק, דודו הוא יו"ר ההתאחדות לכדורגל בישראל לשעבר, גברי לוי, ודודן נוסף הוא כדורגלן העבר והמאמן גיא לוי.

 פרסים והוקרה 
 2002, 2003 - זכייה במקום ראשון בפסטיגל
 2002, 2003, 2004 - זוכה פרס מסך הזהב לשחקן בסדרה יומית
 2003, 2013, 2024 - מועמד לפרס האקדמיה לטלוויזיה כשחקן ראשי על תפקידיו
 2004 - מועמד לפרס אופיר לשחקן המשנה הטוב ביותר
 2014, 2018 - "השחקן הטוב ביותר בסדרת דרמה" פרסי האקדמיה לטלוויזיה על תפקידיו
 2022 - השחקן הראשי טוב ביותר בפסטיבל הטלוויזיה הבינלאומי, "סירייס מאניה", בצרפת

פילמוגרפיה
שנהתוכניתדמותהערותטלוויזיה1993סופי לעת עתה -1996שרים לךעם "השכנים מת"א"1996–1997רמת אביב גימלגיל שפרלנג1999כל העולם במההליאנט2001דקות של תהילהסערד.נ. גליל מערביארי קציר2001–2002לחיי האהבהגידי מאירי זוכה פרס מסך הזהב לשחקן בסדרה יומית (2002)2002רק בישראלגידיאורח2003–2005אהבה מעבר לפינהליאור דביר זוכה פרס מסך הזהב לשחקן בסדרה יומית (2003, 2004)2005בסימן ונוסיואב נוימן2006האבודה2006–2009האלופהסער פדידה2007–2014הבוררנדב פלדמן2009המופע של דובלהבתפקיד עצמותפקיד אורח2010–2011חסמבה דור 3פרדי זורקין2010TLV - עושים את תל אביבבתפקיד עצמומשתתף אורח2011ארץ נהדרתשחקן אורח2012–2013אמא ואבאזסמי ישראל2014–2019איש חשוב מאודיהודה לוי זוכה פרס האקדמיה הישראלית לטלוויזיה לשחקן הטוב ביותר בסדרת דרמה/מיני סדרה/סדרת ילדים ונוער (2014)
 זוכה פרס האקדמיה הישראלית לטלוויזיה לשחקן הטוב ביותר בסדרת דרמה (2018)2015דיג2016הפיג'מותבתפקיד עצמותפקיד ראשי
 זוכה בפרוגי כשחקן הכי מבוגר בסדרה2015–2018המדרשהיונה הררי2018שבאבניקיםבתפקיד עצמו2021מעילהעופר מקסימוב מועמד לפרס האקדמיה לטלוויזיה לשחקן ראשי בסדרת דרמה (2021)2021–הווהעלומיםיניב טל2022ריקוד האשנתן שולמן זוכה פסטיבל סיריס מאניה – השחקן הראשי הטוב ביותר
 מועמד לפרס האקדמיה לטלוויזיה לשחקן ראשי בסדרת דרמה (2022)2023–הווהגוף שלישיעידו אברהמי מועמד פרס האקדמיה הישראלית לטלוויזיה לשחקן ראשי בסדרת דרמה ודרמה יומית (2024)איסט סיידמומי בן דאהן מועמד פרס האקדמיה הישראלית לטלוויזיה לשחקן ראשי בסדרת דרמה ודרמה יומית (2024)2024–הווההמירוץ למיליוןמנחה2025הראשבתפקיד ראש השב"כהסדרה נרכשה לשידור בנטפליקסקולנוע1996זולגות הדמעות מעצמןנער שנפגע מאוטוסרטו של איתן גרין2002יוסי וג'אגרג'אגרסרט טלוויזיה
 זוכה פרס האקדמיה הישראלית לטלוויזיה למשחק בדרמה, מיני סדרה או סרט טלוויזיה (2003)2004מדורת השבטיואל החיילסרטו של יוסף סידר2005שושלת שוורץאבישיסרטו של שמואל הספרי
 מועמד לפרס אופיר לשחקן המשנה הטוב ביותר (2004)2005מינכןחיילסרטו של סטיבן שפילברג2012המהגריםרוני חיסרט טלוויזיה2012בשם הכסףאיזקסרטו של אלי קנר2013פלאותהרב שמעיה כנפוסרטו של אבי נשר

 תיאטרון, פסטיגלים ומופעים
2002 – "פסטיגל מהסרטים" (זכה במקום הראשון עם שירו)
2003 – "פסטיגל סובב עולם" (זכה במקום הראשון עם שירו)
2004 – "טרזן וג'יין" (תפקיד ראשי)
2005 – "שיר נולד" (מופע חנוכה)
2008 – "יוסף וכותונת הפסים"
2011 – "i פסטיגל"
2015 – "היי סקול פסטיגל"
2024 - "SING פסטיגל"

קישורים חיצוניים






 עידן יוסף ימין, איש חתיך מאוד: יהודה לוי מדבר על הכל, באתר את, 15 ביולי 2015





הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תלמה ילין
קטגוריה:חברי להקת השכנים של צ'יץ'
קטגוריה:דוגמנים ישראלים
קטגוריה:זוכי פרס האקדמיה לטלוויזיה: שחקנים
קטגוריה:זוכי פרס מסך הזהב: שחקנים
קטגוריה:פרזנטורים ישראלים
קטגוריה:מנחי טלוויזיה ישראלים
קטגוריה:שחקני מחזות זמר ישראלים
קטגוריה:זוכי הפסטיגל
קטגוריה:חברי להקת חיל החינוך
קטגוריה:זמרים השרים בעברית
קטגוריה:זמרי פופ ישראלים
קטגוריה:זמרים ישראלים
קטגוריה:פתח תקווה: אישים
קטגוריה:ישראלים שנולדו ב-1979